Vi besøge lejligheden i barcelona i oktober 2022 - 2 voksne og teenager fra 11 til 16 år.
Winahost er en slags udlejningsbureau, det fungerer fint, kommunikationen er hurtig, også under opholdet da vi havde brug for det, men det kan dog være rart at vide at det er et bureau, man kommunikerer med.
Lejligheden er rummelig med 4 værelser med hver sit bad+toilet. Der er et ok køkken, men ikke en stue/opholdsrum, vi savnede det lidt om aftenen , men går man meget ud om aftenen er det ikke et problem.
Køkkenet har ingen ovn og ingen opvaskemaskine, men kogeplader, mikrobølgeovn og pudsigt nok en vaskemaskine - hvis man ikke laver så meget andet end morgenmad, så fungerer det.
Beliggenheden er virkelig central i Barcelona- let at finde og let at komme rundt fra. Dog er er der en livlig natklub på den anden side ad gaden, der giver Meget støj til de 2 værelser, der vender mod vejen, så husk GODE ørepropper.
Da vi var der, var der ikke gjort så pænt rent- især køkkengrej var snavset efter den forrige bruger/lejer. Mon ikke der bliver rettet op på det fremadrettet.
Nyd jeres ophold - det gjorde vi